Komunisma melnā grāmata
„Komunisma melnā grāmata: Noziegumi, terors, apspiešana” (franču: Le Livre noir du communisme: Crimes, terreur, répression) ir 1997. gadā izdota 11 Eiropas vēsturnieku un zinātnieku sarakstīta grāmata, kurā apkopota komunistisko režīmu 20. gadsimta politisko represiju (genocīdu, ārpustiesas nāvessodu, izsūtīšanu, darba nometņu, mākslīgi izraisīto badu u.c.) vēsture. Grāmatā aplēsts, ka par komunisma upuriem pasaulē kļuvuši no 85 līdz 100 miljoniem cilvēku, tostarp 72 miljoni Ķīnas Tautas Republikā, vairāk nekā 20 miljoni Padomju Savienībā un 1,3—2,3 miljoni jeb trešā daļa iedzīvotāju Demokrātiskajā Kampučijā.